#### 13.4.9 KUVATAIDE VUOSILUOKILLA 1–2

**Oppiaineen tehtävä**

Kuvataiteen opetuksen tehtävä on ohjata oppilaita tutkimaan ja ilmaisemaan kulttuurisesti moninaista todellisuutta taiteen keinoin. Oppilaiden identiteettien rakentumista, kulttuurista osaamista ja yhteisöllisyyttä vahvistetaan kuvia tuottamalla ja tulkitsemalla. Oppilaiden omat kokemukset, mielikuvitus ja kokeileminen luovat perustan opetukselle. Kuvataiteen opetus kehittää kykyä ymmärtää taiteen, ympäristön ja muun visuaalisen kulttuurin ilmiöitä. Oppilaille tarjotaan tapoja arvottaa todellisuutta ja vaikuttaa siihen. Kulttuuriperinnön tuntemusta vahvistamalla tuetaan traditioiden välittymistä ja uudistumista. Opetus tukee oppilaiden kriittisen ajattelun kehittymistä sekä kannustaa heitä vaikuttamaan omaan elinympäristöön ja yhteiskuntaan. Kuvataiteen opetuksessa luodaan perustaa oppilaiden paikalliselle ja globaalille toimijuudelle.

Taiteelle ominainen työskentely harjaannuttaa kokemukselliseen, moniaistiseen ja toiminnalliseen oppimiseen. Oppilaat tarkastelevat kuvataidetta ja muuta visuaalista kulttuuria historiallisista ja kulttuurisista näkökulmista. Opetuksessa tutustutaan erilaisiin näkemyksiin taiteen tehtävistä. Oppilaita ohjataan käyttämään monipuolisesti erilaisia välineitä, materiaaleja, teknologioita ja ilmaisun keinoja. Opetuksessa kannustetaan monilukutaidon kehittämiseen hyödyntämällä visuaalisuutta sekä muita tiedon tuottamisen ja esittämisen tapoja. Oppilaille tarjotaan mahdollisuuksia monialaisiin oppimiskokonaisuuksiin yhteistyössä muun opetuksen ja koulun ulkopuolisten toimijoiden kanssa. Opetuksessa tutustutaan museoihin ja muihin kulttuurikohteisiin sekä tarkastellaan kuvataiteen harrastusmahdollisuuksia.

**Vuosiluokilla 1-2** luodaan perustaa oppilaiden omakohtaiselle suhteelle kuvataiteeseen ja muuhun visuaaliseen kulttuuriin. Ilmaisun taitojen ja esteettisten valmiuksien kehittymistä tuetaan eri aistien ja koko kehon yhteistyöllä. Oppilaita ohjataan käyttämään mielikuvia, kuvataiteen käsitteistöä ja kuvallisen tuottamisen keinoja. Opetuksessa hyödynnetään toiminnallisuutta ja leikinomaisuutta. Oppilaita kannustetaan pitkäjänteiseen taideoppimiseen. Kuvien tuottamista ja tulkintaa harjoitellaan myös tieto- ja viestintäteknologian ja verkkoympäristöjen avulla. Opetuksessa rohkaistaan toimimaan yhdessä, jakamaan kokemuksia sekä vastaanottamaan ja antamaan palautetta kuvallisesta työskentelystä.

**Kuvataiteen opetuksen tavoitteet vuosiluokilla 1-2**

|  |  |  |
| --- | --- | --- |
| Opetuksen tavoitteet | Tavoitteisiin liittyvät sisältöalueet | Laaja-alainen osaaminen |
| **Visuaalinen havaitseminen ja ajattelu** |  |  |
| T1 kannustaa oppilasta havainnoimaan taidetta, ympäristöä ja muuta visuaalista kulttuuria moniaistisesti ja kuvia tekemällä | S1, S2, S3 | L1, L3, L4, L5 |
| T2 rohkaista oppilasta keskustelemaan havainnoistaan ja ajatuksistaan | S1, S2, S3 | L2, L4, L5, L6 |
| T3 innostaa oppilasta ilmaisemaan havaintojaan ja ajatuksiaan erilaisten kuvallisten tuottamisen tapojen avulla | S1, S2, S3 | L2, L3, L4, L5 |
| **Kuvallinen tuottaminen** |  |  |
| T4 innostaa oppilasta kokeilemaan erilaisia materiaaleja ja tekniikoita sekä harjoittelemaan kuvallisia ilmaisutapoja | S1, S2, S3 | L2, L3, L5, L6 |
| T5 kannustaa oppilasta pitkäjänteiseen kuvalliseen työskentelyyn yksin ja yhdessä muiden kanssa | S1, S2, S3 | L1, L2, L3, L5 |
| T6 kannustaa oppilasta tarkastelemaan kuvallisen vaikuttamisen keinoja omissa ja muiden kuvissa | S1, S2, S3 | L1, L2, L4, L7 |
| **Visuaalisen kulttuurin tulkinta** |  |  |
| T7 ohjata oppilasta käyttämään kuvataiteen käsitteistöä sekä tarkastelemaan erilaisia kuvatyyppejä | S1, S2, S3 | L1, L4, L5, L6 |
| T8 kannustaa oppilasta tunnistamaan erilaisia taiteen ja muun visuaalisen kulttuurin tuotteita lähiympäristössään | S1, S2, S3 | L2, L3, L6, L7 |
| T9 innostaa oppilasta tekemään kuvia oman elinympäristön, eri aikojen ja eri kulttuurien tarkastelun pohjalta | S1, S2, S3 | L1, L2, L5, L6 |
| **Esteettinen, ekologinen ja eettinen arvottaminen** |  |  |
| T10 ohjata oppilasta tunnistamaan taiteessa, ympäristössä ja muussa visuaalisessa kulttuurissa ilmeneviä arvoja | S1, S2, S3 | L2, L3, L6, L7 |
| T11 kannustaa oppilasta ottamaan kuvailmaisussaan huomioon kulttuurinen moninaisuus ja kestävä kehitys | S1, S2, S3 | L1, L2, L4, L7 |

**Kuvataiteen tavoitteisiin liittyvät keskeiset sisältöalueet vuosiluokilla 1-2**

Kuvataiteen opetuksen tavoitteita lähestytään omia kuvakulttuureja, ympäristön kuvakulttuureja ja taiteen maailmoja tutkimalla. Sisältöalueet ovat toisiaan täydentäviä ja opetuksessa tarkastellaan myös niiden välisiä yhteyksiä. Sisältöjen valinnan lähtökohtia ovat oppilaille merkitykselliset taiteen ja muun visuaalisen kulttuurin teokset, tuotteet ja ilmiöt. Sisällöt rakentavat yhteyksiä oppilaille tuttujen ja heille uusien kuvakulttuurien välille. Oppilaita kannustetaan ottamaan osaa opetuksen sisältöjen, tarkasteltavien kuvastojen, työskentelymenetelmien ja välineiden valintaan. Sisältöjen valinnassa hyödynnetään paikallisia mahdollisuuksia.

**S1 Omat kuvakulttuurit:** Opetuksen sisällöiksi valitaan oppilaiden tekemiä kuvia ja kuvakulttuureja, joihin he osallistuvat omaehtoisesti. Oppilaita rohkaistaan tutustumaan toistensa kuvakulttuureihin. Omia kuvakulttuureja käytetään kuvallisen työskentelyn lähtökohtana. Opetuksessa käsitellään omien kuvakulttuurien merkitystä oppilaiden arjessa, lähiympäristössä ja vuorovaikutuksessa.

**S2 Ympäristön kuvakulttuurit:** Opetuksen sisällöt valitaan erilaisista ympäristöistä, esineistä, mediakulttuureista ja virtuaalimaailmoista. Sisältöjä valitaan monipuolisesti rakennetuista ja luonnon ympäristöistä sekä mediasta. Ympäristön kuvakulttuureja käytetään kuvallisen työskentelyn lähtökohtana. Opetuksessa keskitytään oppilaiden lähiympäristön ja sen medioiden käsittelyyn.

**S3 Taiteen maailmat:** Opetuksen sisällöt valitaan eri aikoina, eri ympäristöissä ja eri kulttuureissa tuotetusta kuvataiteesta. Oppilaat tutustuvat kuvataiteen maailmaan tarkastelemalla erilaisia teoksia, aihepiirejä ja ilmiöitä. Taideteoksia käytetään kuvallisen työskentelyn lähtökohtana. Opetuksessa käsitellään taideteoksiin ja niiden kokemiseen liittyvää kulttuurista moninaisuutta.

**Kuvataiteen oppimisympäristöihin ja työtapoihin liittyvät tavoitteet vuosiluokilla 1-2**

Tavoitteena on tarjota oppimisympäristöjä ja työtapoja, joilla mahdollistetaan monipuolinen materiaalien, teknologioiden ja ilmaisukeinojen käyttäminen sekä niiden luova soveltaminen. Opetustilanteissa luodaan aktiiviseen kokeilemiseen ja harjoitteluun rohkaiseva ilmapiiri. Pedagogisilla ratkaisuilla tuetaan moniaistista havainnointia, pitkäjänteistä työskentelyä sekä tutkivaa ja tavoitteellista taideoppimista. Opetuksessa otetaan huomioon yksilölliset kuvailmaisun tarpeet ja mahdollistetaan tarkoituksenmukainen työskentely yksin ja ryhmässä. Tavoitteena on luoda oppimiseen ja vuorovaikutukseen kannustava toimintakulttuuri sekä koulussa että koulun ulkopuolisissa ympäristöissä. Vuosiluokilla 1-2 innostetaan leikinomaiseen kokeiluun, tieto- ja viestintäteknologian käyttöön sekä taiteidenväliseen toimintaan. Opetustilanteet toteutetaan kouluympäristön lisäksi erilaisissa rakennetuissa ympäristöissä, luonnon ympäristöissä ja verkkoympäristöissä.

**Ohjaus, eriyttäminen ja tuki kuvataiteessa vuosiluokilla 1-2**

Tavoitteena ohjauksen, eriyttämisen ja tuen järjestämisessä on oppilaiden sosiaalisten, psyykkisten ja motoristen lähtökohtien ja taitojen huomioon ottaminen. Taideoppimisen yksilöllinen ja yhteisöllinen luonne tukee oppilaan identiteettien rakentumista, osallisuutta ja hyvinvointia. Opetuksessa otetaan huomioon oppilaiden yksilölliset ohjauksen tarpeet. Opetusta eriytetään tarvittaessa esimerkiksi ilmaisukeinojen, työtapojen ja oppimisympäristöjen valinnoilla. Opetustilanteissa oppilaat voivat hyödyntää vahvuuksiaan, soveltaa erilaisia työtapoja ja käyttää vaihtoehtoisia lähestymistapoja. Taideoppimiselle luodaan turvallinen, moninaisuutta kunnioittava ja itseilmaisuun rohkaiseva ilmapiiri, jossa oppilaat saavat henkilökohtaista ohjausta ja tukea. Vaihtoehtoisia pedagogisia lähestymistapoja voidaan tarvita erityisesti havaintojen ja tunteiden visuaalisessa ilmaisussa sekä motoristen taitojen kehittämisessä. Ohjauksen, eriyttämisen ja tuen järjestämisessä voidaan hyödyntää esimerkiksi leikinomaisuutta, pelejä ja eri aistialueisiin liittyviä kokemuksia.

**Oppilaan oppimisen arviointi kuvataiteessa vuosiluokilla 1-2**

Oppimisen arviointi kuvataiteessa on luonteeltaan kannustavaa, ohjaavaa ja oppilaiden yksilöllisen edistymisen huomioivaa. Arvioinnilla tuetaan kuvan tuottamisen ja tulkinnan taitojen, taiteen ja muun visuaalisen kulttuurin tuntemuksen, pitkäjänteisten työtapojen sekä itsearviointitaitojen kehittymistä. Palaute on monipuolista ja rohkaisee oppilaita omien ajatusten ilmaisemiseen ja toisten näkemysten arvostamiseen. Oppilaat saavat palautetta kaikilla tavoitteissa määritellyillä taideoppimisen alueilla.

Oppimisprosessin kannalta keskeisiä arvioinnin ja palautteen antamisen kohteita kuvataiteessa ovat

* edistyminen tavoitteiden asettamisessa omalle toiminnalle
* edistyminen materiaalien kokeilemisessa ja tekniikoiden harjoittelussa
* edistyminen kuvataiteen ilmaisukeinojen käyttämisessä ja niistä keskustelemisessa
* edistyminen omista ja muiden kuvista keskustelemisessa.

### *Porin kaupunki*

***Esiopetuksen ja 1. luokan välinen siirtymävaihe***

*Kuvataiteen osalta siirtymävaihe ei aiheuta erityisiä toimenpiteitä, mutta kuvataiteen sujuminen voi antaa lisäinformaatiota oppilaan kokonaistilanteesta (esim. hienomotorisista taidoista ja hahmotuskyvystä).*

***Oppimisympäristöt***

*Opetustilanteet toteutetaan koulu- ja luokkaympäristön lisäksi koulun läheisyydestä löytyvissä rakennetuissa ympäristöissä, luonnon ympäristöissä ja verkkoympäristöissä. Opetuksessa mahdollistetaan ja tuetaan oppilaiden tarkoituksenmukaista työskentelyä yksin ja ryhmässä. Lisäksi tehdään yhteistyötä Porin kulttuuripolussa (Porin kaupungin perusopetuksen kulttuuriopetussuunnitelma 2013) mainittujen kohteiden kanssa.*

***Työtavat***

*Opettaja luo aktiiviseen kokeiluun ja harjoitteluun rohkaisevaa ilmapiiriä, ja tukee pedagogisilla ratkaisuilla moniaistista havainnointia, pitkäjänteistä työskentelyä sekä tutkivaa ja tavoitteellista taideoppimista yksin ja ryhmässä. Oppimisessa korostuu leikinomaisuus ja kokeilut. Mahdollisuuksien mukaan hyödynnetään tieto- ja viestintäteknologiaa. Opetuksessa tehdään yhteistyötä ainerajojen yli ja eri taiteenalojen välillä. Oppilaille annetaan mahdollisuus osallistua ainesisältöjen suunnitteluun. Kuvallisen ilmaisun tulee edetä suorasta toistamisesta kohti oman ajatusmaailman ilmentämistä ja opittujen asioiden soveltamista.*

***Opetuksen eriyttäminen***

*Opetusta eriytetään tarvittaessa ilmaisukeinojen, työtapojen ja oppimisympäristöjen valinnalla. Toisaalta kuvataide eheyttää tuen tarpeessa olevan oppilaan ilmaisua ja luo oppilaalle lisäväyliä ajatusmaailmansa jakamiseen. Näin tuetaan oppilaan identiteetin rakentumista, osallisuutta ja hyvinvointia.*

***Arviointi***

*Oppimisen arviointi on luonteeltaan kannustavaa, ohjaavaa ja oppilaiden yksilöllisen edistymisen huomioivaa. Palaute on monipuolista ja rohkaisee oppilaista omien ajatusten ilmaisemiseen ja toisten näkemysten arvostamiseen. Oppilaita ohjataan sekä itsenäisesti että ryhmänä tarkastele*maan edistymistään ja työnsä tuloksia suhteessa tavoitteisiin ja niihin onnistumisen kriteereihin, joista on yhdessä keskustellen sovittu työtä aloitettaessa.

**Oppimisprosessin kannalta keskeisiä arvioinnin ja palautteen antamisen kohteita ovat**

* edistyminen tavoitteiden asettamisessa omalle toiminnalle
* edistyminen materiaalien kokeilemisessa ja tekniikoiden harjoittelussa
* edistyminen kuvataiteen ilmaisukeinojen käyttämisessä ja niistä keskustelemisessa
* *edistyminen omista ja muiden kuvista keskustelemisesta.*

***Laaja-alaisista osaamisalueista arvioinnissa painotetaan***

* *Ajattelua ja oppimaan oppimista (L1)*
* *Kulttuurista osaamista, vuorovaikutusta ja ilmaisua (L2)*
* *Itsestä huolehtimista ja arjen taitoja (L3)*

***VUOSILUOKAT: 1 JA 2***

***TUNTIMÄÄRÄ: 1 VUOSIVIIKKOTUNTI / VUOSILUOKKA***

*Oheisessa taulukossa on tarkemmin määritelty kuvataiteen vuosiluokkakohtaiset tavoitteet ja sisällöt vuosiluokille 1–2. Sisällöissä ilmenevät kursivoidut asiat tulevat oppilaille vastaan ensimmäistä kertaa.*

|  |  |  |  |
| --- | --- | --- | --- |
| **Opetuksen tavoitteet** | **Laaja-alainen osaaminen** | **Opetuksen sisällöt 1.luokka** | **Opetuksen sisällöt**  **2.luokka** |
| **Visuaalinen havaitseminen ja ajattelu** | | | |
| T1 kannustaa oppilasta havainnoimaan taidetta, ympäristöä ja muuta visuaalista kulttuuria moniaistisesti ja kuvia tekemällä. | L1, L3, L4, L5 | Kuvien tarkastelua ja niistä keskustelua. Omien töiden suunnittelua ja hahmottelua.  Oppilaan oman kokemusmaailman kuvien hyödyntäminen.  Mahdollisuuksien mukaan yhteistyö Porin kulttuuripolussa (Porin kaupungin perusopetuksen kulttuuriopetussuunnitelma 2013) mainittujen kohteiden kanssa. | Kuvien tarkastelua ja niistä keskustelua. Omien töiden suunnittelua ja hahmottelua.  Kuvia valitaan monipuolisesti kuvataiteesta sekä soveltuvista mediakuvista.  Mahdollisuuksien mukaan yhteistyö Porin kulttuuripolussa (Porin kaupungin perusopetuksen kulttuuriopetussuunnitelma 2013) mainittujen kohteiden kanssa. |
| T2 rohkaista oppilasta keskustelemaan havainnoistaan ja ajatuksistaan. | L2, L4, L5, L6 |
| T3 innostaa oppilasta ilmaisemaan havaintojaan ja ajatuksiaan erilaisten kuvallisten tuottamisen tapojen avulla | L2, L3, L4, L5 |
| **Kuvallinen tuottaminen** | | | |
| T4 innostaa oppilasta kokeilemaan erilaisia materiaaleja ja tekniikoita sekä harjoittelemaan kuvallisia ilmaisutapoja | L2, L3, L5, L6 | Eri tekniikoiden harjoittelua ja monipuolista hyödyntämistä.  Omien töiden työstämistä erilaisia materiaaleja käyttäen.  Ilmaisutavat: *piirtäminen, maalaaminen, grafiikka, muovailu, rakentelu, valokuvaus, ympäristötaide.* | Eri tekniikoiden harjoittelua ja monipuolista hyödyntämistä.  Omien töiden työstämistä erilaisia materiaaleja käyttäen yksin ja ryhmässä.  Ilmaisutavat: piirtäminen, maalaaminen, grafiikka, muovailu, rakentelu, valokuvaus, *kuvan muokkaus,* ympäristötaide. |
| T5 kannustaa oppilasta pitkäjänteiseen kuvalliseen työskentelyyn yksin ja yhdessä muiden kanssa | L1, L2, L3, L5 |
| T6 kannustaa oppilasta tarkastelemaan kuvallisen vaikuttamisen keinoja omissa ja muiden kuvissa | L1, L2, L4, L7 |
| **Visuaalisen kulttuurin tulkinta** | | | |
| T7 ohjaa oppilasta käyttämään kuvataiteen käsitteistöä sekä tarkastelemaan erilaisia kuvatyyppejä | L1, L4, L5, L6 | Käsitteet: *piste, viiva, väri, muoto.*  Lähiympäristön esineistö ja media, tuotesuunnittelun harjoitteleminen.  Kotiseudun lähihistoria ja oppilaalle merkityksellisten muiden kulttuurien kuvat. | Käsitteet: piste, viiva, *pinta,* väri, muoto, *sommittelu.*  Lähiympäristön esineistö ja media, tuotesuunnittelun harjoitteleminen.  Kotiseudun lähihistoria ja oppilaalle merkityksellisten muiden kulttuurien kuvat, esineet ja arkkitehtuuri. |
| T8 kannustaa oppilasta tunnistamaan erilaisia taiteen ja muun visuaalisen kulttuurin tuotteita lähiympäristössään | L2, L3, L6, L7 |
| T9 innostaa oppilasta tekemään kuvia oman elinympäristön, eri aikojen ja eri kulttuurien tarkastelun pohjalta | L1, L2, L5, L6 |
| **Esteettinen, ekologinen ja eettinen arvottaminen** | | | |
| T10 ohjata oppilasta tunnistamaan taiteessa, ympäristössä ja muussa visuaalisessa kulttuurissa ilmeneviä arvoja | L2, L3, L6, L7 | Oppilaille ajankohtaisen ja läheisen median ja esinekulttuurin tarkastelua.  Monikulttuurisuuden huomioiminen, materiaalivalinnat. Tehdään yhteistyötä ainerajojen yli ja eri taiteenalojen välillä. | Oppilaille ajankohtaisen ja läheisen median ja esinekulttuurin tarkastelua.  Monikulttuurisuuden huomioiminen, materiaalivalinnat. Tehdään yhteistyötä ainerajojen yli ja eri taiteenalojen välillä. |
| T11 kannustaa oppilasta ottamaan kuvailmaisussaan huomioon kulttuurinen moninaisuus ja kestävä kehitys | L1, L2, L4, L7 |

### *14.4.11 KUVATAIDE VUOSILUOKILLA 3–6*

**Oppiaineen tehtävä**

Kuvataiteen opetuksen tehtävä on ohjata oppilaita tutkimaan ja ilmaisemaan kulttuurisesti moninaista todellisuutta taiteen keinoin. Oppilaiden identiteettien rakentumista, kulttuurista osaamista ja yhteisöllisyyttä vahvistetaan kuvia tuottamalla ja tulkitsemalla. Oppilaiden omat kokemukset, ja mielikuvitus ja kokeileminen luovat perustan opetukselle. Kuvataiteen opetus kehittää kykyä ymmärtää taiteen, ympäristön ja muun visuaalisen kulttuurin ilmiöitä. Oppilaille tarjotaan tapoja arvottaa todellisuutta ja vaikuttaa siihen. Kulttuuriperinnön tuntemusta vahvistamalla tuetaan traditioiden välittymistä ja uudistumista. Opetus tukee oppilaiden kriittisen ajattelun kehittymistä sekä kannustaa heitä vaikuttamaan omaan elinympäristöön ja yhteiskuntaan. Kuvataiteen opetuksessa luodaan perustaa oppilaiden paikalliselle ja globaalille toimijuudelle.

Taiteelle ominainen työskentely harjaannuttaa kokemukselliseen, moniaistiseen ja toiminnalliseen oppimiseen. Oppilaat tarkastelevat kuvataidetta ja muuta visuaalista kulttuuria historiallisista ja kulttuurisista näkökulmista. Opetuksessa tutustutaan erilaisiin näkemyksiin taiteen tehtävistä. Oppilaita ohjataan käyttämään monipuolisesti erilaisia välineitä, materiaaleja, teknologioita ja ilmaisun keinoja. Opetuksessa kannustetaan monilukutaidon kehittämiseen hyödyntämällä visuaalisuutta sekä muita tiedon tuottamisen ja esittämisen tapoja. Oppilaille tarjotaan mahdollisuuksia monialaisiin oppimiskokonaisuuksiin yhteistyössä muun opetuksen ja koulun ulkopuolisten toimijoiden kanssa. Opetuksessa tutustutaan museoihin ja muihin kulttuurikohteisiin sekä tarkastellaan kuvataiteen harrastusmahdollisuuksia.

**Vuosiluokilla 3-6** oppilaat laajentavat omakohtaista suhdettaan kuvataiteeseen ja muuhun visuaaliseen kulttuuriin. Oppilaita kannustetaan erilaisten kuvailmaisun keinojen kokeiluun ja harjoitteluun sekä kuvallisten taitojen tavoitteelliseen kehittämiseen. Opetuksessa tarkastellaan taiteen ja muun visuaalisen kulttuurin vaikutuksia mielipiteisiin, asenteisiin ja toimintatapoihin oppilaiden omassa elinympäristössä ja yhteiskunnassa. Oppilaita ohjataan tutkimaan taiteilijoiden ja muun visuaalisen kulttuurin tekijöiden tavoitteita ja rooleja eri aikoina sekä erilaisissa kulttuurisissa yhteyksissä. Opetuksessa tuetaan oppilaiden yhdessä toimimisen edellytyksiä ja käytäntöjä. Kuvien tuottamisen ja tulkinnan taitoja syvennetään hyödyntämällä vastuullisesti tieto- ja viestintäteknologiaa ja verkkoympäristöjä.

**Kuvataiteen opetuksen tavoitteet vuosiluokilla 3-6**

|  |  |  |
| --- | --- | --- |
| Opetuksen tavoitteet | Tavoitteisiin liittyvät sisältöalueet | Laaja-alainen osaaminen |
| **Visuaalinen havaitseminen ja ajattelu** |  |  |
| T1 kannustaa oppilasta havainnoimaan taidetta, ympäristöä ja muuta visuaalista kulttuuria moniaistisesti ja erilaisia kuvallisia välineitä hyödyntäen | S1, S2, S3 | L1, L3, L4, L5 |
| T2 rohkaista oppilasta keskustelemaan havainnoistaan ja ajatuksistaan sekä harjoittelemaan näkemystensä perustelemista | S1, S2, S3 | L2, L4, L5, L6 |
| T3 innostaa oppilasta ilmaisemaan havaintojaan ja ajatuksiaan kuvallisesti ja muita tiedon tuottamisen tapoja käyttäen | S1, S2, S3 | L2, L3, L4, L5 |
| **Kuvallinen tuottaminen** |  |  |
| T4 ohjata oppilasta käyttämään monipuolisesti erilaisia materiaaleja, tekniikoita ja ilmaisun keinoja sekä harjaannuttamaan kuvan tekemisen taitojaan | S1, S2, S3 | L2, L3, L5, L6 |
| T5 ohjata oppilasta tavoitteelliseen kuvallisten taitojen kehittämiseen yksin ja yhteistyössä muiden kanssa | S1, S2, S3 | L1, L2, L3, L5 |
| T6 ohjata oppilasta tutustumaan erilaisiin kuvallisen viestinnän tapoihin ja käyttämään kuvallisen vaikuttamisen keinoja omissa kuvissaan | S1, S2, S3 | L1, L2, L4, L7 |
| **Visuaalisen kulttuurin tulkinta** |  |  |
| T7 ohjata oppilasta tarkastelemaan kuvia eri lähtökohdista ja eri yhteyksissä sekä pohtimaan todellisuuden ja fiktion suhdetta | S1, S2, S3 | L1, L2, L4, L5 |
| T8 ohjata oppilasta tarkastelemaan taidetta ja muuta visuaalista kulttuuria teoksen, tekijän ja katsojan näkökulmista sekä pohtimaan historiallisten ja kulttuuristen tekijöiden vaikutusta kuviin | S1, S2, S3 | L1, L4, L5, L6 |
| T9 innostaa oppilasta kokeilemaan eri aikojen ja kulttuurien kuvailmaisun tapoja omissa kuvissaan | S1, S2, S3 | L1, L2, L5, L6 |
| **Esteettinen, ekologinen ja eettinen arvottaminen** |  |  |
| T10 ohjata oppilasta keskustelemaan taiteessa, ympäristössä ja muussa visuaalisessa kulttuurissa ilmenevistä arvoista | S1, S2, S3 | L3, L4, L6, L7 |
| T11 kannustaa oppilasta ottamaan huomioon kulttuurinen moninaisuus ja kestävä kehitys kuvailmaisun sisältöjä ja toimintatapoja valitessaan | S1, S2, S3 | L1, L2, L4, L7 |

**Kuvataiteen tavoitteisiin liittyvät keskeiset sisältöalueet vuosiluokilla 3-6**

Kuvataiteen opetuksen tavoitteita lähestytään omia kuvakulttuureja, ympäristön kuvakulttuureja ja taiteen maailmoja tutkimalla. Sisältöalueet ovat toisiaan täydentäviä ja opetuksessa tarkastellaan myös niiden välisiä yhteyksiä. Sisältöjen valinnan lähtökohtia ovat oppilaille merkitykselliset taiteen ja muun visuaalisen kulttuurin teokset, tuotteet ja ilmiöt. Sisällöt rakentavat yhteyksiä oppilaille tuttujen ja heille uusien kuvakulttuurien välille. Oppilaita kannustetaan ottamaan osaa opetuksen sisältöjen, tarkasteltavien kuvastojen, työskentelymenetelmien ja välineiden valintaan. Sisältöjen valinnassa hyödynnetään paikallisia mahdollisuuksia.

**S1 Omat kuvakulttuurit:** Opetuksen sisällöiksi valitaan oppilaiden tekemiä kuvia ja kuvakulttuureja, joihin he osallistuvat omaehtoisesti. Oppilaiden kuvakulttuureja tarkastellaan suhteessa muihin kuvakulttuureihin. Omia kuvakulttuureja käytetään kuvallisen työskentelyn lähtökohtana. Opetuksessa käsitellään omien kuvakulttuurien merkitystä oppilaiden osallistumiselle eri yhteisöissä, ympäristöissä ja yhteyksissä.

**S2 Ympäristön kuvakulttuurit:** Opetuksen sisällöt valitaan erilaisista ympäristöistä, esineistä, mediakulttuureista ja virtuaalimaailmoista. Sisältöjä valitaan monipuolisesti rakennetuista ja luonnon ympäristöistä sekä mediasta. Opetuksen sisältöjä valitaan myös vakiintuneita kuvakulttuureja uudistavista, erilaisten yhteisöjen ja ryhmien tuottamista kuvista ja visuaalisen kulttuurin ilmiöistä. Ympäristön kuvakulttuureja käytetään kuvallisen työskentelyn lähtökohtana. Opetuksessa käsitellään oppilaiden laajenevaa elinpiiriä ja medioiden merkitystä yhteiskunnassa.

**S3 Taiteen maailmat:** Opetuksen sisällöt valitaan eri aikoina, eri ympäristöissä ja eri kulttuureissa tuotetusta kuvataiteesta. Oppilaat perehtyvät taiteelle ominaisiin toimintatapoihin, taiteen eri lajeihin sekä erilaisiin käsityksiin taiteesta. Taideteoksia käytetään kuvallisen työskentelyn lähtökohtana. Opetuksessa käsitellään kulttuuri-identiteetin vaikutusta taiteen tekemiseen ja vastaanottamiseen.

**Kuvataiteen oppimisympäristöihin ja työtapoihin liittyvät tavoitteet vuosiluokilla 3-6**

Tavoitteena on tarjota oppimisympäristöjä ja työtapoja, joilla mahdollistetaan monipuolinen materiaalien, teknologioiden ja ilmaisukeinojen käyttäminen sekä niiden luova soveltaminen. Opetustilanteissa luodaan aktiiviseen kokeilemiseen ja harjoitteluun rohkaiseva ilmapiiri. Pedagogisilla ratkaisuilla tuetaan moniaistista havainnointia, pitkäjänteistä työskentelyä sekä tutkivaa ja tavoitteellista taideoppimista. Opetuksessa otetaan huomioon yksilölliset kuvailmaisun tarpeet ja mahdollistetaan tarkoituksenmukainen työskentely yksin ja ryhmässä. Tavoitteena on luoda oppimiseen ja vuorovaikutukseen kannustava toimintakulttuuri sekä koulussa että koulun ulkopuolisissa ympäristöissä. Vuosiluokilla 3-6 tarkastellaan laajenevan elinpiirin ajankohtaisia taiteen ja muun visuaalisen kulttuurin ilmiöitä. Opetuksessa ohjataan taiteidenväliseen ja temaattiseen lähestymistapaan. Oppilaita kannustetaan suhtautumaan kriittisesti eri tietolähteisiin. Opetustilanteissa teknologioita ja verkkoympäristöjä hyödynnetään monipuolisesti, vastuullisesti ja turvallisesti.

**Ohjaus, eriyttäminen ja tuki kuvataiteessa vuosiluokilla 3-6**

Tavoitteena ohjauksen, eriyttämisen ja tuen järjestämisessä on oppilaiden sosiaalisten, psyykkisten ja motoristen lähtökohtien ja taitojen huomioon ottaminen. Taideoppimisen yksilöllinen ja yhteisöllinen luonne tukee oppilaan identiteettien rakentumista, osallisuutta ja hyvinvointia. Opetuksessa otetaan huomioon oppilaiden yksilölliset ohjauksen tarpeet. Opetusta eriytetään tarvittaessa esimerkiksi ilmaisukeinojen, työtapojen ja oppimisympäristöjen valinnoilla. Opetustilanteissa oppilaat voivat hyödyntää vahvuuksiaan, soveltaa erilaisia työtapoja ja käyttää vaihtoehtoisia lähestymistapoja. Taideoppimiselle luodaan turvallinen, moninaisuutta kunnioittava ja itseilmaisuun rohkaiseva ilmapiiri, jossa oppilaat saavat henkilökohtaista ohjausta ja tukea. Vaihtoehtoisia pedagogisia lähestymistapoja voidaan tarvita erityisesti havaintojen ja tunteiden visuaalisessa ilmaisussa sekä motoristen taitojen kehittämisessä. Ohjauksen, eriyttämisen ja tuen järjestämisessä voidaan hyödyntää esimerkiksi leikinomaisuutta, pelejä ja eri aistialueisiin liittyviä kokemuksia.

**Oppilaan oppimisen arviointi kuvataiteessa vuosiluokilla 3-6**

Oppimisen arviointi ja siihen perustuva palaute kuvataiteessa on luonteeltaan kannustavaa, ohjaavaa ja oppilaiden yksilöllisen edistymisen huomioivaa. Palautteella tuetaan kuvan tuottamisen ja tulkinnan taitojen, taiteen ja muun visuaalisen kulttuurin tuntemuksen, pitkäjänteisten työtapojen sekäitsearviointitaitojen kehittymistä. Oppilasta ohjataan omien ajatusten ilmaisemiseen ja toisten näkemysten arvostamiseen. Oppimisen arviointi kohdistuu kaikkiin opetuksen tavoitteissa määriteltyihin taideoppimisen ulottuvuuksiin.

Antaessaan kuvataiteen sanallista arviota tai arvosanaa opettaja arvioi oppilaan osaamista suhteessa paikallisessa opetussuunnitelmassa asetettuihin tavoitteisiin. Määritellessään osaamisen tasoa 6. vuosiluokan lukuvuositodistusta varten opettaja käyttää kuvataiteen valtakunnallisia arviointikriteereitä. Opinnoissa edistymisen kannalta on keskeistä havainnoida oppilaan edistymistä kuvien tuottamiseen, vastaanottamiseen ja tulkitsemiseen liittyvien taitojen kehittämisessä.

**Kuvataiteen arviointikriteerit 6. vuosiluokan päätteeksi hyvää osaamista kuvaavaa sanallista arviota/ arvosanaa kahdeksan varten**

|  |  |  |  |
| --- | --- | --- | --- |
| **Opetuksen tavoite** | **Sisältö-alueet** | **Arvioinnin kohteet oppiaineessa** | **Hyvä/arvosanan kahdeksan osaaminen** |
| **Visuaalinen havaitseminen ja ajattelu** |  |  |  |
| T1 kannustaa oppilasta havainnoimaan taidetta, ympäristöä ja muuta visuaalista kulttuuria moniaistisesti ja erilaisia kuvallisia välineitä hyödyntäen | S1, S2, S3 | Taiteen, ympäristön ja muun visuaalisen kulttuurin havainnoiminen | Oppilas osaa tehdä monipuolisia havaintoja ympäristöstä ja sen kuvista käyttämällä kuvallisia välineitä |
| T2 rohkaista oppilasta keskustelemaan havainnoistaan ja ajatuksistaan sekä harjoittelemaan näkemystensä perustelemista | S1, S2, S3 | Havaintojen ja ajatusten sanallistaminen | Oppilas osaa kuvailla taiteeseen, ympäristöön ja muuhun visuaaliseen kulttuuriin liittyviä havaintojaan ja perustella ajatuksiaan sanallisesti |
| T3 innostaa oppilasta ilmaisemaan havaintojaan ja ajatuksiaan kuvallisesti ja muita tiedon tuottamisen tapoja käyttäen | S1, S2, S3 | Havaintojen ja ajatusten kuvallinen ilmaiseminen | Oppilas osaa ilmaista havaintojaan ja ajatuksiaan hyödyntämällä kuvien rinnalla myös muita tiedon tuottamisen tapoja |
| **Kuvallinen tuottaminen** |  |  |  |
| T4 ohjata oppilasta käyttämään monipuolisesti erilaisia materiaaleja, tekniikoita ja ilmaisun keinoja sekä harjaannuttamaan kuvan tekemisen taitojaan | S1, S2, S3 | Kuvallisten ilmaisukeinojen käyttäminen | Oppilas osaa soveltaa erilaisia materiaaleja, tekniikoita ja ilmaisukeinoja kuvallisessa tuottamisessaan |
| T5 ohjata oppilasta tavoitteelliseen kuvallisten taitojen kehittämiseen yksin ja yhteistyössä muiden kanssa | S1, S2, S3 | Kuvailmaisun taitojen kehittäminen | Oppilas osaa asettaa tavoitteita ja pyrkii kehittämään kuvailmaisuaan yksin ja ryhmän jäsenenä |
| T6 ohjata oppilasta tutustumaan erilaisiin kuvallisen viestinnän tapoihin ja käyttämään kuvallisen vaikuttamisen keinoja omissa kuvissaan | S1, S2, S3 | Kuvien avulla vaikuttaminen ja osallistuminen | Oppilas osaa käyttää erilaisia kuvallisen vaikuttamisen keinoja ilmaistessaan mielipiteitään |
| **Visuaalisen kulttuurin tulkinta** |  |  |  |
| T7 ohjata oppilasta tarkastelemaan kuvia eri lähtökohdista ja eri yhteyksissä sekä pohtimaan todellisuuden ja fiktion suhdetta | S1, S2, S3 | Kuvien tarkastelu | Oppilas osaa tarkastella sisällön, muodon ja asiayhteyden vaikutusta erilaisten kuvien tulkintaan |
| T8 ohjata oppilasta tarkastelemaan taidetta ja muuta visuaalista kulttuuria teoksen, tekijän ja katsojan näkökulmista sekä pohtimaan historiallisten ja kulttuuristen tekijöiden vaikutusta kuviin | S1, S2, S3 | Kuvatulkinnan menetelmien käyttäminen | Oppilas osaa tulkita kuvia teoksen, tekijän ja katsojan näkökulmista sekä hyödyntää tulkintojaan kuvista keskusteltaessa |
| T9 innostaa oppilasta kokeilemaan eri aikojen ja kulttuurien kuvailmaisun tapoja omissa kuvissaan | S1, S2, S3 | Kuvailmaisun tapojen käyttäminen | Oppilas osaa hyödyntää erilaisia kuvailmaisun tapoja tarkastellessaan taidetta ja muuta visuaalista kulttuuria sekä tehdessään omia kuvia |
| **Esteettinen, ekologinen ja eettinen arvottaminen** |  |  |  |
| T10 ohjata oppilasta keskustelemaan taiteessa, ympäristössä ja muussa visuaalisessa kulttuurissa ilmenevistä arvoista | S1, S2, S3 | Arvojen tarkasteleminen | Oppilas osaa ilmaista näkemyksiään taiteessa, ympäristössä ja muussa visuaalisessa kulttuurissa ilmenevistä arvoista |
| T11 kannustaa oppilasta ottamaan huomioon kulttuurinen moninaisuus ja kestävä kehitys kuvailmaisun sisältöjä ja toimintatapoja valitessaan | S1, S2, S3 | Kuvailmaisun sisältöjen ja toimintatapojen valinta | Oppilas ottaa kuvailmaisussaan huomioon kulttuurisen moninaisuuteen ja kestävään kehitykseen liittyviä näkökulmia |

### 

### *Porin kaupunki*

***2. ja 3. luokan välinen siirtymävaihe***

*Siirtymävaiheessa tarkastellaan oppilaan taitotasoa suhteessa arvioinnin kriteereihin. Kuvataiteen osalta siirtymävaihe ei aiheuta erityisiä toimenpiteitä, mutta kuvataiteen sujuminen voi antaa lisäinformaatiota oppilaan kokonaistilanteesta.*

***Oppimisympäristö***

*Opetustilanteet toteutetaan koulu- ja luokkaympäristön lisäksi kaupungista löytyvissä rakennetuissa ympäristöissä, luonnon ympäristöissä ja verkkoympäristöissä. Opetustilanteissa teknologioita ja verkkoympäristöjä hyödynnetään monipuolisesti, vastuullisesti ja turvallisesti. Tehdään yhteistyötä ja mahdollisuuksien mukaan vierailuja Porin kulttuuripolussa (Porin kaupungin perusopetuksen kulttuuriopetussuunnitelma 2013) mainittuihin kohteisiin sekä muihin ikätasoon sopiviin kulttuurikohteisiin.*

***Työtavat***

*Opettaja luo turvallisen, moninaisuutta kunnioittavan ja itseilmaisuun rohkaisevan ilmapiirin. Opettaja tukee pedagogisilla ratkaisuilla moniaistista havainnointia, pitkäjänteistä työskentelyä sekä tutkivaa ja tavoitteellista taideoppimista yksin ja ryhmässä. Tavoitteena on luoda oppimiseen ja vuorovaikutukseen kannustava toimintakulttuuri. Opettaja ohjaa oppilaita käyttämään monipuolisesti ja vastuullisesti erilaisia välineitä, materiaaleja, teknologioita ja ilmaisun keinoja. Opetus etenee teemoittain ja siinä tehdään yhteistyötä ainerajojen yli sekä eri taiteenalojen välillä. Oppilaille annetaan mahdollisuus osallistua ainesisältöjen suunnitteluun.*

***Eriyttäminen***

*Opetusta eriytetään tarvittaessa ilmaisukeinojen, työtapojen ja oppimisympäristöjen valinnalla. Toisaalta kuvataide eheyttää tuen tarpeessa olevan oppilaan ilmaisua ja luo oppilaalle lisäväyliä ajatusmaailmansa jakamiseen. Näin tuetaan oppilaan identiteetin rakentumista, osallisuutta ja hyvinvointia.*

***Arviointi***

*Oppimisen arviointi on luonteeltaan kannustavaa, ohjaavaa ja oppilaiden yksilöllisen edistymisen huomioivaa. Palaute on monipuolista ja rohkaisee oppilaista omien ajatusten ilmaisemiseen ja toisten näkemysten arvostamiseen. Oppilaita ohjataan sekä itsenäisesti että ryhmänä tarkastelemaan edistymistään ja työnsä tuloksia suhteessa tavoitteisiin ja niihin onnistumisen kriteereihin, joista on yhdessä keskustellen sovittu työtä aloitettaessa.*

*Palautteella tuetaan*

* *kuvan tuottamisen ja tulkinnan taitoja*
* *taiteen ja muun visuaalisen kulttuurin tuntemusta*
* *pitkäjänteisten työtapojen kehittymistä*
* *itsearviointitaitojen kehittymistä*

*Oppimisen arviointi kohdistuu kaikkiin Porin kaupungin opetussuunnitelmassa määriteltyihin taideoppimisen ulottuvuuksiin.*

*Laaja-alaisista osaamisalueista arvioinnissa painotetaan*

*3.-4. luokalla*

* *Ajattelua ja oppimaan oppimista (L1)*
* *Kulttuurista osaamista, vuorovaikutusta ja ilmaisua (L2)*
* *Itsestä huolehtimista ja arjen taitoja (L3)*
* *Monilukutaitoa (L4)*

*5.-6. luokalla*

* *Monilukutaitoa (L4)*
* *Tieto- ja viestintäteknologian osaamista (L5)*
* *Työelämätaitoja ja yrittäjyyttä (L6)*
* *Osallistumista, vaikuttamista ja kestävän tulevaisuuden rakentamista (L7)*

*Määritellessään osaamisen tasoa 6. vuosiluokan lukuvuositodistusta varten opettaja käyttää kuvataiteen valtakunnallisia arviointikriteereitä.*

***VUOSILUOKKA: 3 JA 4***

***TUNTIMÄÄRÄ: 3. LUOKALLA 1 VUOSIVIIKKOTUNTI JA 4. LUOKALLA 2 VUOSIVIIKKOTUNTIA***

*Oheisessa taulukossa on tarkemmin määritelty kuvataiteen vuosiluokkakohtaiset tavoitteet ja sisällöt vuosiluokille 3-6. Sisällöissä ilmenevät kursivoidut asiat tulevat oppilaille vastaan ensimmäistä kertaa.*

|  |  |  |  |
| --- | --- | --- | --- |
| **Opetuksen tavoitteet** | **Laaja-alainen osaaminen** | **3. luokka** | **Opetuksen sisällöt**  **4. luokka** |
| **Visuaalinen havaitseminen ja ajattelu** | | | |
| T1 kannustaa oppilasta havainnoimaan taidetta, ympäristöä ja muuta visuaalista kulttuuria moniaistisesti ja erilaisia kuvallisia välineitä hyödyntäen. | L1, L3, L4, L5 | Kuvien ja ympäristöjen tarkastelua, niistä keskustelua ja niiden pohjalta omien työideoiden työstämistä.  Kuvia valitaan monipuolisesti eri aikoina, eri ympäristöissä ja eri kulttuureissa tuotetusta kuvataiteesta sekä soveltuvista mediakuvista, painotus pohjoismaisessa taiteessa.  Yhteistyö mahdollisuuksien mukaan Porin kulttuuripolussa (Porin kaupungin perusopetuksen kulttuuriopetussuunnitelma 2013) mainittujen kohteiden kanssa. | Kuvien ja ympäristöjen tarkastelua, niistä keskustelua ja omien mielipiteiden perustelua.  Tarkastelun pohjalta omien työideoiden työstämistä.  Kuvia valitaan monipuolisesti eri aikoina, eri ympäristöissä ja eri kulttuureissa tuotetusta kuvataiteesta sekä soveltuvista mediakuvista, painotus pohjoismaisessa taiteessa.  Yhteistyö Porin kulttuuripolussa (Porin kaupungin perusopetuksen kulttuuriopetussuunnitelma 2013) mainittujen kohteiden kanssa. |
| T2 rohkaista oppilasta keskustelemaan havainnoistaan ja ajatuksistaan sekä harjoittelemaan näkemystensä perustelemista. | L2, L4, L5, L6 |
| T3 innostaa oppilasta ilmaisemaan havaintojaan ja ajatuksiaan kuvallisesti ja muita tiedon tuottamisen tapoja käyttäen. | L2, L3, L4, L5 |
| **Kuvallinen tuottaminen** | | | |
| T4 ohjata oppilasta käyttämään monipuolisesti erilaisia materiaaleja, tekniikoita ja ilmaisun keinoja sekä harjaannuttamaan kuvan tekemisen taitojaan. | L2, L3, L5, L6 | Mahdollistetaan monipuolinen materiaalien, teknologioiden ja ilmaisukeinojen käyttäminen sekä niiden soveltaminen.  Ilmaisutavat: piirtäminen, maalaaminen, grafiikka, muovailu, rakentelu, valokuvaus, kuvan muokkaus, *kierrätystaide.*  Käsitteet: piste, viiva, väri, muoto, sommittelu, *tila, valo, varjo* | Mahdollistetaan monipuolinen materiaalien, teknologioiden ja ilmaisukeinojen käyttäminen sekä niiden soveltaminen.  Ilmaisutavat: piirtäminen, maalaaminen, grafiikka, muovailu, rakentelu, *liikkuva kuva (4. tai 5. lk; toteutetaan yhteistyössä oppiaineiden välillä, ryhmätyönä)*  Käsitteet: piste, viiva, väri, muoto, sommittelu, *tila, valo, varjo* |
| T5 ohjata oppilasta tavoitteelliseen kuvallisten taitojen kehittämiseen yksin ja yhteistyössä muiden kanssa. | L1, L2, L3, L5 |
| T6 ohjata oppilasta tutustumaan erilaisiin kuvallisen viestinnän tapoihin ja käyttämään kuvallisen vaikuttamisen keinoja omissa kuvissaan. | L1, L2, L4, L7 |
| **Visuaalisen kulttuurin tulkinta** | | | |
| T7 ohjata oppilasta tarkastelemaan kuvia eri lähtökohdista ja eri yhteyksissä sekä pohtimaan todellisuuden ja fiktion suhdetta. | L1, L2, L4, L5 | Mitä *(aihe, sisältö=yksityiskohdat),* miten *(muoto=ilmaisutapa ja sommittelu),* miksi *(tulkinta)*?  Tarkastellaan teoksen, tekijän ja katsojan näkökulmaa, kuvaan eläytyminen.  Suomen ja muiden Pohjoismaiden lähihistoria ja kuvakulttuuri. | Mitä *(aihe, sisältö=yksityiskohdat),* miten *(muoto=ilmaisutapa ja sommittelu),* miksi *(tulkinta)*?  Tarkastellaan teoksen, tekijän ja katsojan näkökulmaa, kuvaan eläytyminen.  Suomen ja muiden Pohjoismaiden lähihistoria ja kuvakulttuuri. |
| T8 ohjata oppilasta tarkastelemaan taidetta ja muuta visuaalista kulttuuria teoksen, tekijän ja katsojan näkökulmista sekä pohtimaan historiallisten ja kulttuuristen tekijöiden vaikutusta kuviin. | L1, L4, L5, L6 |
| T9 innostaa oppilasta kokeilemaan eri aikojen ja kulttuurien kuvailmaisun tapoja omissa kuvissaan. | L1, L2, L5, L6 |
| **Esteettinen, ekologinen ja eettinen arvottaminen** | | | |
| T10 ohjata oppilasta keskustelemaan taiteessa, ympäristössä ja muussa visuaalisessa kulttuurissa ilmenevistä arvoista. | L3, L4, L6, L7 | *Kauneusihanteet.*  Monikulttuurisuuden huomioiminen. Tehdään yhteistyötä ainerajojen yli ja eri taiteenalojen välillä. | Kauneusihanteet, *ekologia.*  Monikulttuurisuuden huomioiminen. Tehdään yhteistyötä ainerajojen yli ja eri taiteenalojen välillä. |
| T11 kannustaa oppilasta ottamaan huomioon kulttuurinen moninaisuus ja kestävä kehitys kuvailmaisun sisältöjä ja toimintatapoja valitessaan. | L1, L2, L4, L7 |

***VUOSILUOKKA: 5 JA 6***

***TUNTIMÄÄRÄ: 5. LUOKALLA 2 VUOSIVIIKKOTUNTIA JA 6. LUOKALLA 1 VUOSIVIIKKOTUNTIA***

|  |  |  |  |
| --- | --- | --- | --- |
| **Opetuksen tavoitteet** | **Laaja-alainen osaaminen** | **Opetuksen sisällöt**  **5. luokka** | **Opetuksen sisällöt**  **6. luokka** |
| **Visuaalinen havaitseminen ja ajattelu** | | | |
| T1 kannustaa oppilasta havainnoimaan taidetta, ympäristöä ja muuta visuaalista kulttuuria moniaistisesti ja erilaisia kuvallisia välineitä hyödyntäen. | L1, L3, L4, L5 | Kuvien ja ympäristöjen tarkastelua, niistä keskustelua ja omien mielipiteiden perustelua. Tarkastelun pohjalta omien työideoiden työstämistä. | Kuvien ja ympäristöjen tarkastelua, niistä keskustelua ja omien mielipiteiden perustelua. Tarkastelun pohjalta omien työideoiden työstämistä. |
| T2 rohkaista oppilasta keskustelemaan havainnoistaan ja ajatuksistaan sekä harjoittelemaan näkemystensä perustelemista. | L2, L4, L5, L6 | Kuvia valitaan monipuolisesti eri aikoina, eri ympäristöissä ja eri kulttuureissa tuotetusta kuvataiteesta sekä soveltuvista mediakuvista. | Kuvia valitaan monipuolisesti eri aikoina, eri ympäristöissä ja eri kulttuureissa tuotetusta kuvataiteesta sekä soveltuvista mediakuvista. |
| T3 innostaa oppilasta ilmaisemaan havaintojaan ja ajatuksiaan kuvallisesti ja muita tiedon tuottamisen tapoja käyttäen. | L2, L3, L4, L5 | Yhteistyö mahdollisuuksien mukaan Porin kulttuuripolussa (Porin kaupungin perusopetuksen kulttuuriopetussuunnitelma 2013) mainittujen kohteiden kanssa. | Yhteistyö Porin kulttuuripolussa (Porin kaupungin perusopetuksen kulttuuriopetussuunnitelma 2013) mainittujen kohteiden kanssa. |
| **Kuvallinen tuottaminen** | | | |
| T4 ohjata oppilasta käyttämään monipuolisesti erilaisia materiaaleja, tekniikoita ja ilmaisun keinoja sekä harjaannuttamaan kuvan tekemisen taitojaan | L2, L3, L5, L6 | Mahdollisestaan monipuolinen materiaalien, teknologioiden ja ilmaisukeinojen käyttäminen sekä niiden luova soveltaminen. Pyritään pitkäjänteiseen työskentelyyn sekä tutkivaan ja tavoitteelliseen taideoppimiseen. | Mahdollisestaan monipuolinen materiaalien, teknologioiden ja ilmaisukeinojen käyttäminen sekä niiden luova soveltaminen. Pyritään pitkäjänteiseen työskentelyyn sekä tutkivaan ja tavoitteelliseen taideoppimiseen. |
| T5 ohjata oppilasta tavoitteelliseen kuvallisten taitojen kehittämiseen yksin ja yhteistyössä muiden kanssa | L1, L2, L3, L5 | Ilmaisutavat: piirtäminen, maalaaminen, grafiikka, muovailu, rakentelu, *liikkuva kuva (4. tai 5. lk; toteutetaan yhteistyössä oppiaineiden välillä).* | Ilmaisutavat: piirtäminen, maalaaminen, rakentelu, valokuvaus, kuvan muokkaus, *sarjakuva, tilataide ja/ tai performanssi.* |
| T6 ohjata oppilasta tutustumaan erilaisiin kuvallisen viestinnän tapoihin ja käyttämään kuvallisen vaikuttamisen keinoja omissa kuvissaan | L1, L2, L4, L7 | Käsitteet: piste, viiva, väri, muoto, sommittelu, tila, *perspektiivi,* valo, varjo, *kontrasti, tasapaino, harmonia, tekstuurit.* | Käsitteet: piste, viiva, väri, muoto, sommittelu, tila, perspektiivi, valo, varjo, kontrasti, tasapaino, harmonia*, jännite, rytmi,* s*ymboliikka,* tekstuurit. |
| **Visuaalisen kulttuurin tulkinta** | | | |
| T7 ohjata oppilasta tarkastelemaan kuvia eri lähtökohdista ja eri yhteyksissä sekä pohtimaan todellisuuden ja fiktion suhdetta | L1, L2, L4, L5 | Dokumenttikuvan ja fiktiivisen kuvan vertailu, mainos. | Dokumenttikuvan ja fiktiivisen kuvan vertailu, mainos. |
| T8 ohjata oppilasta tarkastelemaan taidetta ja muuta visuaalista kulttuuria teoksen, tekijän ja katsojan näkökulmista sekä pohtimaan historiallisten ja kulttuuristen tekijöiden vaikutusta kuviin | L1, L4, L5, L6 | Erilaisten kuvien ja ympäristöjen tarkastelua, niistä keskustelua ja omien mielipiteiden perustelua. Kannustetaan lähdekriittisyyteen. Mitä, miten, miksi? (Ku-ops 3.-4. lk) Mm. eläytyminen kuvaan, kuva-analyysit. | Erilaisten kuvien ja ympäristöjen tarkastelua, niistä keskustelua ja omien mielipiteiden perustelua. Kannustetaan lähdekriittisyyteen. Mitä, miten, miksi? (Ku-ops 3.-4. lk) Mm. eläytyminen kuvaan, kuva-analyysit. |
| T9 innostaa oppilasta kokeilemaan eri aikojen ja kulttuurien kuvailmaisun tapoja omissa kuvissaan | L1, L2, L5, L6 | Euroopan ja maailman historia ja kuvakulttuuri. | Euroopan ja maailman historia ja kuvakulttuuri. |
| **Esteettinen, ekologinen ja eettinen arvottaminen** | | | |
| T10 ohjata oppilasta keskustelemaan taiteessa, ympäristössä ja muussa visuaalisessa kulttuurissa ilmenevistä arvoista. | L3, L4, L6, L7 | Kauneusihanteet, ekologia, *moraali/ etiikka.* | Kauneusihanteet, ekologia, moraali/ etiikka. Taiteilijan vastuu aiheen ja materiaalien käsittelyssä. |
| T11 kannustaa oppilasta ottamaan huomioon kulttuurinen moninaisuus ja kestävä kehitys kuvailmaisun sisältöjä ja toimintatapoja valitessaan. | L1, L2, L4, L7 | Monikulttuurisuuden huomioiminen. Tehdään yhteistyötä ainerajojen yli ja eri taiteenalojen välillä. | Monikulttuurisuuden huomioiminen. Tehdään yhteistyötä ainerajojen yli ja eri taiteenalojen välillä. |